Per Stig Møller (KF), 2004-04-13:
Det Radikale Venstre har fremsat forslag til folketingsbeslutning om en handlingsplan for bekæmpelse af hiv/aids i udviklingslandene.
Forslaget er på en lang række punkter helt i tråd med den eksisterende danske politik på området.
Det gælder f.eks. anerkendelsen af, at hiv/aids ikke er et isoleret sundhedsproblem, men må bekæmpes over en bred front, og det gælder forslagets understregning af, at indsatsen må rettes imod de særligt sårbare grupper, kvinderne, børnene og de unge.
aids-epidemien
har omfattende og ødelæggende konsekvenser for udviklingen, særlig i de hårdest ramte lande i Afrika syd for Sahara.
Jeg er enig med forslagsstillerne i, at det er nødvendigt at forholde sig til betydningen af epidemien, både i planlægningen og gennemførelsen af udviklingsbistanden.
Jeg er også glad for, at man, særlig i bemærkningerne til forslaget, om forholdet mellem forebyggelse og behandling klart markerer, at der ikke er tale om et enten-eller, men
derimod om et både-og
En afbalanceret indsats omfatter støtte til forebyggelse, støtte til omsorg og pleje af de syge og tilbud om livsforlængende behandling.
Heri er regeringen ganske enig. Jeg har også noteret mig, at forslaget klart understreger, at en opprioritering af behandling ikke må ske på bekostning af forebyggelse, og at den konkrete fordeling af midler til bekæmpelse af hiv/aids mellem forebyggelse og behandling foretages af modtagerlandene.
Derigennem sikres, at valgene er i overensstemmelse med landets behov og kapacitet.
Vi skal med andre ord ikke diktere landene, hvor højt de skal prioritere behandling.
Når vi alligevel ikke kan støtte forslaget i dets helhed, er det med baggrund i enkelte elementer i forslaget, som vi ikke finder vil medvirke til at styrke den danske indsats på området.
Det er en lang periode, og evalueringer er som bekendt i sig selv en langstrakt affære. Situationen på hiv/aids-området har gennemgået en markant udvikling siden 1995 og især inden for de seneste par år.
På et milleniumtopmøde i år 2000 fik vi fastsat internationale mål for bekæmpelsen af hiv/aids.
Så kom de store nedsættelser af prisen på medicin til livsforlængende behandling bare inden for de sidste år.
Det er derfor primært de seneste års udvikling, der er behov for at få belyst for at se, om den hidtidige indsats bør justeres. Regeringen vil derfor tage skridt til, at der i løbet af de nærmeste måneder vil blive gennemført et review dækkende perioden fra offentliggørelsen af den første danske handlingsplan i 2001 og til i dag.
I reviewet vil vi gennemgå erfaringerne for indsatsen i de multilaterale organisationer og i programsarbejdslandene.
Gennemgangen vil bl.a. tage afsæt i epidemiens indvirkning på de overordnede sociale og økonomiske forhold i modtagerlandet og dermed på rammerne for udviklingen af samarbejdet.
Vi vil se på, hvordan indsatsen tilrettelægges i samarbejde med modtagerlandenes regeringer og de øvrige donorer, og på hvordan Danmark indgår i dialogen.
Reviewet vil naturligt lede frem til udarbejdelse af en ny handlingsplan, der vil fastlægge målsætninger og retningslinjer for den fremtidige indsats.
Et udkast til en sådan ny handlingsplan vil forhåbentlig kunne fremlægges efter sommerferien, og vi lægger vægt på, at resultatet af reviewet vil blive fremlagt til offentlig høring, og at arbejdet med handlingsplanen sker med inddragelse af den danske ressourcebase.
På dette punkt tror jeg ikke vi står
særlig langt fra forslagsstillerne.
Det spørgsmål, der måske skiller os, er ønsket om en særskilt årlig rapport til Folketinget om de danske initiativer på hiv/aids-området.
Som det vil være bekendt, rapporteres der samlet om den danske udviklingsindsats i bl.a. Danidas årsrapporter. Bekæmpelsen af hiv/aids må netop ikke ses som et isoleret område, men som en integreret del af udviklingsprocessen.
Derfor er en samlet og sammenhængende rapportering vigtig, og jeg tror godt, at man kan finde modeller, der på en sammenhængende måde vil sikre, at rapporteringen om indsatsen for bekæmpelse af hiv/aids naturligt kan indgå i den årlige rapportering til Folketinget om udviklingsbistanden.
Endelig lægger det fremsatte beslutningsforslag op til en forøgelse af midlerne til bekæmpelse af hiv/aids.
Som det fremgår af regeringens plan for nye prioriteter for dansk uviklingsbistand 2004-2008, »En verden til forskel«,
er der allerede planlagt en forøgelse af bidragene til bekæmpelse af hiv/aids, bl.a. ved en stigning i det danske bidrag til UNAIDS. Regeringen vil imidlertid gerne medvirke til en yderligere styrkelse af området inden for den årligt opregulerede budgetramme og ser også gerne en bredere forankring af indsatsen gennem en øget inddragelse af faglige og frivillige organisationer i Danmark.
Regeringen vil derfor tage initiativ til at oprette en særlig pulje på 25 mio. kr. årligt i de næste 4 år fra 2005 at regne, og den skal bruges til innovative ngo-indsatser.
De nærmere retningslinjer for anvendelse af disse midler vil kunne fremlægges i den nye hiv/aids-handlingsplan.
på grundlag af de elementer, som jeg her lægger frem, vil være muligt at samle et bredt flertal af Folketingets partier om en beretning fra Udenrigsudvalget vedrørende en styrket dansk indsats mod hiv/aids baseret på det radikale forslag.
Regeringen er meget tilfreds med, at vi i denne vigtige sag har et bredt samarbejde i salen.